Φράιμπουργκ (διοικητική περιφέρεια)

Το Φράιμπουργκ είναι μία από τις τέσσερις διοικητικές περιφέρειες του κρατιδίου Βάδης-Βυρτεμβέργης της Γερμανίας. Βρίσκεται ΝΑ της χώρας και διαιρείται περαιτέρω σε τρεις περιοχές (Regionalverband), τις Hochrhein-Bodensee (Άνω-Ρήνος - Λίμνη Κωνσταντίας), Schwarzwald-Baar-Heuberg (Μέλας Δρυμός - Μπάαρ-Χόιμπεργκ) και Südlicher Oberrhein (Νότιος Άνω Ρήνος). Με τη σειρά τους οι περιοχές αυτές διαιρούνται σε εννέα επαρχίες (Kreis) καθώς και μία αυτόνομη πόλη άνευ επαρχίας (Kreisfreie Stadt), η οποία ενέχει και τον ρόλο πρωτεύουσας της διοικητικής περιφέρειας. Στο Φράιμπουργκ ανευρίσκεται ο περίφημος Μέλας Δρυμός καθώς και η κοιλάδα του Ρήνου, ενώ ανατολικά βρέχεται από τη Λίμνη Κόνσταντς. Εξωτερικοί σύνδεσμοι Πολυμέσα σχετικά με το θέμα Φράιμπουργκ (διοικητική περιφέρεια) στο Wikimedia Commons Επίσημη ιστοσελίδα